तन्त्र

अमृतमपत्रिका ग्वालियर से साभार...
क्या तन्त्र-मन्त्र-यंत्र विश्वसनीय होते है?...
तन्त्र में एक मारण क्रिया होती है, जिससे कहीं भी बैठे व्यक्ति को बिना हथियार के मारे जा सकता है। यह विद्या कामाख्या एव वीरपुर के तांत्रिकों के पास थी। अब लगभग समाप्ति की ओर है।

कामाख्या मंदिर से 20 किलोमिटर दूर एक पहाड़ी पर दुनिया का एक मात्र तांत्रिक नवग्रह मन्दिर है। इस स्थान से अनेकों मारण प्रयोग हुए। इस नवग्रह शिवालय में ग्रहों के रूप में 9 शिवलिंग स्थापित हैं।

कभी कामाख्या जाएं तो दर्शन जरूर करें।

एक थे कालूराम तांत्रिक, जिन्होंने मारण प्रयोग बहुत लिए। बाद में उन्हें इस तन्त्र से ग्लानि होने लगी। इस वजह सारः उन्होंने उस जगह को त्यागकर शहडोल से 12 किलोमीटर दूर घने जंगल में स्वयम्भू काली माँ का तांत्रिक मन्दिर खोज और उसका नाम पड़ा। कंकाली देवी। इनके दर्शन का सौभग्य मुझे अनेकों बार मिला। 1989 तक दुनिया में रहे।

7 से 8 फुट की माँ की यह प्रतिमा दुनिया में एक ही है, जो पूर्णतः नग्न है। इनका मुख खुला हुआ है। पहले मुख में नारियल गोल चला जाता था। लेकिन अब नहीं।

कालूराम बाबा ने यहां कील की खड़ाऊं, कील के पटे, कील के तख्त पर बैठकर पश्चाताप हेतु साधना की थी।

कभी शहडोल मप्र की तरफ जाना हो तो यहां अवश्य जावें।

दतिया के श्री पीताम्बरा पीठ के श्री स्वामीजी का प्रामाणिक जीवन चरित्र श्रीस्वामीकथासार नाम से श्री पीताम्बरापीठ दतिया से प्रकाशित है। आप तंत्र विद्या के श्रेष्ठतम् आचार्य हैं आपके पास बहुत से सिद्ध महात्मा जिसमें कई शंकराचार्य भी हैं, आते रहे हैं। इस विषयक कई चित्र मंदिर के श्री स्वामी स्मृति संग्रहालाय में लगे हैं। आपने तंत्र के वास्तविक स्वरूप को जो कि मारण इत्यादि से परे शिवत्व सिद्धि है, को समाज में प्रसारित किया। आपकी इष्टाराध्या भगवती श्री पीतांबरा हैं इसलिए आपने उनके मंदिर की प्राण प्रतिष्ठा की। आपने भगवती श्री धूमावती की भी प्राण प्रतिष्ठा की जो कि तंत्र मार्ग में मोक्ष की अधिष्ठात्री देवी हैं। पीठ पर भगवती के दर्शन नित्य प्रातः व सायं काल होते हैं। आपके दर्शन सौभाग्यवती स्त्री को नहीं करने चाहिए क्योंकि आप बंधन काटने वाली देवी हैं।

दतिया का वैदिक नाम दंतेश्वरी था, जो बाद में दतिया हुआ। दतिया का श्री गणेश मंदिर सन्सार का एक मात्र तांत्रिक मन्दिर है। लोग यहां कम जाते है। 
मुख्य मार्ग दतिया झांसी हाइवे पर स्थित उड़नू की टोरिया नामक स्थान जमीन से लगभग 800 फिर ऊपर है फिर भी नीचे से हनुमानजी के दर्शन होते हैं। बता दें कि यहाँ पर करीब 800 सीढ़ियां हैं। 

दुनिया में तन्त्रेश्वर शिवलिंग महालिंगा के नाम से कुम्भकोणम के पास स्थित है। मनाली में भी एक तांत्रिक माँ एवं तांत्रिक नाग का मंदिर बहुत ऊंची पहाड़ी पर है। 
मनाली के पास भृगु लेक 5 दिन की यात्रा है। यहां भी अमरनाथ से ज्यादा चढ़ाई है। पैरवी लेक भी ऐसा ही तीर्थ है। 
भृगु लेक इसलिए भी महत्वपूर्ण है क्योंकि इस जगह पर ज्योतिष का अमर ग्रन्थ भृगु सहिंता के कुछ भाग की रचना की गई थी।
ज्योतिष में रुझान रखने वालों को भृगु लेक जरूर जाना चाहिए। निश्चित यहां साढ़न करने से वाणी सिद्ध होती है और ज्योतिष का चमत्कारी ज्ञान का अनुभव होता है। 

अभी बहुत सी बातें अधूरी हैं। शेष जानकारी आगे भविष्य में देंगे।

"विज्ञान एवं प्रौद्योगिकी से सम्बन्धित तंत्र या प्रणाली या सिस्टम के बारे में तंत्र (सिस्टम) देखें।"
तन्त्र कलाएं (ऊपर से, दक्षिणावर्त) : हिन्दू तांत्रिक देवता, बौद्ध तान्त्रिक देवता, जैन तान्त्रिक चित्र, [[कुण्डलिनी]] चक्र, एक [[यंत्र]] एवं ११वीं शताब्दी का [[सैछो]] (तेन्दाई तंत्र परम्परा का संस्थापक
तन्त्र, परम्परा से जुड़े हुए आगम ग्रन्थ हैं। तन्त्र शब्द के अर्थ बहुत विस्तृत है। तन्त्र-परम्परा एक हिन्दू एवं बौद्ध परम्परा तो है ही, जैन धर्म, सिख धर्म, तिब्बत की बोन परम्परा, दाओ-परम्परा तथा जापान की शिन्तो परम्परा में पायी जाती है। भारतीय परम्परा में किसी भी व्यवस्थित ग्रन्थ, सिद्धान्त, विधि, उपकरण, तकनीक या कार्यप्रणाली को भी तन्त्र कहते हैं।

हिन्दू परम्परा में तन्त्र मुख्यतः शाक्त सम्प्रदाय से जुड़ा हुआ है, उसके बाद शैव सम्प्रदाय से, और कुछ सीमा तक वैष्णव परम्परा से भी। शैव परम्परा में तन्त्र ग्रन्थों के वक्ता साधारणतयः शिवजी होते हैं। बौद्ध धर्म का वज्रयान सम्प्रदाय अपने तन्त्र-सम्बन्धी विचारों, कर्मकाण्डों और साहित्य के लिये प्रसिद्ध है।

तन्त्र का शाब्दिक उद्भव इस प्रकार माना जाता है - “तनोति त्रायति तन्त्र”। जिससे अभिप्राय है – तनना, विस्तार, फैलाव इस प्रकार इससे त्राण होना तन्त्र है। हिन्दू, बौद्ध तथा जैन दर्शनों में तन्त्र परम्परायें मिलती हैं। यहाँ पर तन्त्र साधना से अभिप्राय "गुह्य या गूढ़ साधनाओं" से किया जाता रहा है।

तन्त्रों को वेदों के काल के बाद की रचना माना जाता है जिसका विकास प्रथम सहस्राब्दी के मध्य के आसपास हुआ। साहित्यक रूप में जिस प्रकार पुराण ग्रन्थ मध्ययुग की दार्शनिक-धार्मिक रचनायें माने जाते हैं उसी प्रकार तन्त्रों में प्राचीन-अख्यान, कथानक आदि का समावेश होता है। अपनी विषयवस्तु की दृष्टि से ये धर्म, दर्शन, सृष्टिरचना शास्त्र, प्राचीन विज्ञान आदि के इनसाक्लोपीडिया भी कहे जा सकते हैं। यूरोपीय विद्वानों ने अपने उपनिवीशवादी लक्ष्यों को ध्यान में रखते हुए तन्त्र को 'गूढ़ साधना' ( esoteric practice) या 'साम्प्रदायिक कर्मकाण्ड' बताकर भटकाने की कोशिश की है। 

वैसे तो तन्त्र ग्रन्थों की संख्या हजारों में है, किन्तु मुख्य-मुख्य तन्त्र 64 कहे गये हैं। तन्त्र का प्रभाव विश्व स्तर पर है। इसका प्रमाण हिन्दू, बौद्ध, जैन, तिब्बती आदि धर्मों की तन्त्र-साधना के ग्रन्थ हैं। भारत में प्राचीन काल से ही बंगाल, बिहार और राजस्थान तन्त्र के गढ़ रहे हैं।

यह शास्त्र तीन भागों में विभक्त है— आगम, यामल और मुख्य तंत्र । वाराही तंत्र के अनुसार जिसमें सृष्टि, प्रलय, देवताओं की पूजा, सब कार्यों के साधना, पुरश्चरण, षट्कर्म- साधन और चार प्रकार के ध्यानयोग का वर्णन हो, उसे आगम कहते हैं। जिसमें सृष्टितत्व, ज्योतिष, नित्य कृत्य, क्रम, सूत्र, वर्णभेद और युगधर्म का वर्णन हो उसे यामल कहते हैं। और जिसमें सृष्टि, लट, मंत्रनिर्णय, देवताओं, के संस्थान, यंत्रनिर्णय, तीर्थ, आश्रम, धर्म, कल्प, ज्योतिष संस्थान, व्रत-कथा, शौच और अशौच, स्त्री-पुरूष-लक्षण, राजधर्म, दान- धर्म, युवाधर्म, व्यवहार तथा आध्यात्मिक विषयों का वर्णन हो, वह तंत्र कहलाता है । 

इस शास्त्र का सिद्धान्त है कि कलियुग में वैदिक मंत्रों, जपों और यज्ञों आदि का कोई फल नहीं होता । इस युग में सब प्रकार के कार्यों की सिद्धि के लिये तंत्राशास्त्र में वर्णित मंत्रों और उपायों आदि से ही सहायता मिलती है । इस शास्त्र के सिद्धान्त बहुत गुप्त रखे जाते हैं और इसकी शिक्षा लेने के लिये मनुष्य को पहले दीक्षित होना पड़ना है । आजकल प्रायः मारण, उच्चाटन, वशीकरण आदि के लिये तथा अनेक प्रकार की सिद्धियों आदि के साधन के लिये ही तंत्रोक्त मंत्रों और क्रियाओं का प्रयोग किया जाता है । यह शास्त्र प्रधानतः शाक्तों का ही है और इसके मंत्र प्रायः अर्थहीन और एकाक्षरी हुआ करते हैं । जैसे,— ह्नीं, क्लीं, श्रीं, स्थीं, शूं, क्रू आदि । तांत्रिकों का पंचमकार— मद्य, मांस, मत्स्य, मुद्रा और मैथुन — और चक्रपूजा प्रसिद्ध है । तांत्रिक सब देवताओं का पूजन करते हैं पर उनकी पूजा का विधान सबसे भिन्न और स्वतंत्र होता है । चक्रपूजा तथा अन्य अनेक पूजाओं में तांत्रिक लोग मद्य, मांस और मत्स्य का बहुत अधिकता से व्यवहार करते हैं और उनका पूजन करते हैं ।